Ամերիկայի հայկական հանձնախմբի գործադիր տնօրեն Բրայան Արդունին ասում է: «Հայամետ կոնգրեսականների մեծ մասը վերընտրվել է այս ընտրությունների ընթացքում: Դա շատ լավ նշան է: Եղան կորուստներ և ձեռքբերումներ: Հայկական հանձնախմբի բոլոր ղեկավարները բացառությամբ, ցավոք, Ռոբերտ Դոլդի Իլինոյս նահանգից, վերընտրվեցին Կոնգրեսում: Կորուստ է Իլինոյսի հայամետ սենատոր Մարկ Քըրքի պարտությունը, սակայն ձեռքբերումներից է, օրինակ, Մերիլենդ նահանգում Քրիս վան Հոլլենի հաղթանակը սենատորի աթոռի համար պայքարում, ուր նա հաղթեց թուրքական հանձնախմբի անդամ, թուրքամետ կոնգրեսականին: Այսպիսով ընդհանուր առմամբ մեզ համար շատ ամուր հիմքեր կան նորընտիր Կոնգրեսում, իսկ հայկական հանձնախմբի դիրքերը մնացին ամուր»: